钦定古今图书集成/明伦汇编/氏族典/第129卷 > 陈子壮
## 钦定古今图书集成/明伦汇编/氏族典/第129卷 > 陈子壮

乡试，发策刺阉竖。魏忠贤怒，假他事削子壮及其父
吏科都给事中熙昌籍。崇祯初，起子壮故官，累迁礼
部右侍郎。时周、唐二王奏逮治巡按御史及监司守
令数人。子壮虑诸王势重，有司不能举职，抗疏争不”
纳。帝以海内多故，思广罗贤才，下诏援《祖训》，“郡王子
孙文武堪任用者，得考验授职。”子壮虑为民患，力陈
五不可。会唐王上疏，历引前代故事诋子壮，遂除名
下狱，坐赎徒归。久之，群臣交荐，起故官，协理詹事府，
未上而京师陷。福王立起礼部尚书，至芜湖，南京亦
失守，乃归。唐王立于福建召相，子壮以前议宗室事
有宿憾，辞不行。桂王子永明王由榔为丁魁楚等拥
立于肇庆，授子壮东阁大学士兼兵部尚书，总督广
东、福建、江西、湖广军务。子壮起兵攻广州，结故指挥
使杨可观等为内应；事泄，可观等死，子壮败走，长子
上庸阵殁。会故御史麦而炫破高明，迎子壮，以故主
事朱实运摄县事。兵克高明，实运战死。子壮、而炫俱
执至广州，不降，被戮。子壮母自缢。永明王赠子壮番
禺侯，谥“文忠”；荫子上图锦衣卫指挥使。